ອະດີດ ປະທານາທິບໍດີ ອາເຈັນຕິນາ ຖືກດຳເນີນຄະດີ ເຫດວາງລະເບີດ ໃນປີ 1994
ທ່ານ Menem ອາຍຸ 85 ປີ ຜູ້​ທີ່​ໄດ້ເຂົ້າຮັບ​ຕຳ​ແໜ່​ງ ​ປະທານາທິບໍດີ ອາ​ເຈັນ​ຕິ​ນາ ​​ໃນ​ປີ 1989 ​ແລະ ດຳລົງ​ຕຳ​ແໜ່​ງມາ​​ໄດ້ໜຶ່ງ​ທົດ​ສະ​ວັດ​ນັ້ນ ​ແມ່ນ ສືບ​ເຊື້ອສາຍ​ມາຈາກ​ຊີ​ເຣຍ.
ອະດີດປະທານາທິບໍດີ ອາເຈັນຕິນາ ທ່ານ Carlos Menem ແລະ ຄົນອື່ນໆອີກ 12 ຄົນ ກຳລັງຖືກດຳເນີນຄະດີ ໃນວັນ ພະຫັດມື້ນີ້ ໃນຂໍ້ກ່າວຫາ ສົມຮູ້ຮ່ວມຄິດວາງແຜນ ເພື່ອເຮັດໃຫ້ ການສືບສວນສອບ ກ່ຽວກັບການວາງລະເບີດໃສ່ ສູນກາງຊຸມຊົນ ຊາວຢິວ ທີ່ເຮັດໃຫ້ມີຜູ້ເສຍຊີວິດ ຈຳນວນນຶ່ງ ເມື່ອປີ 1994 ນັ້ນ ປະສົບກັບຄວາມຫຼົ້ມແຫຼວ ບັນດາໄອຍະການ ກ່າວຫາ ທ່ານ Menem ແລະ ພວກຈຳເລີຍ ຮ່ວມໃນຄະດີ ທີ່ລວມທັງ ອະດີດຫົວໜ້າໜວຍສືບລັບ ແລະ ອະດີດ ຜູ້ພິພາກສາ ລັດຖະບານກາງຂອງທ່ານ ວ່າ ພວກກ່ຽວ ພະຍາຍາມ ບັງ ຄັບບັນດາໄອຍະການ ບໍ່ໃຫ້ເຊື່ອມໂຍງ ການ ວາງລະເບີດ ໃສ່ອາຄານ ສະມາຄົມຮ່ວມມື ຊາວອາເຈັນຕີນາເຊື້ອສາຍຢິວ ຫຼື AIMA ໃສ່ກັບ ນາຍ Alberto Kanoore Edul ທີ່ເກີດຢູ່ປະເທດຊີເຣຍ ຜູ້ທີ່ສົ່ງໄສວ່າ ມີສ່ວນຮ່ວມໃນ ການໂຈມຕີນັ້ນ ທ່ານ Menem ອາຍຸ 85 ປີ ຜູ້ທີ່ໄດ້ເຂົ້າຮັບຕຳແໜ່ງ ປະທານາທິບໍດີ ອາເຈັນຕິນາ ໃນປີ 1989 ແລະ ດຳລົງຕຳແໜ່ງມາໄດ້ໜຶ່ງທົດສະວັດນັ້ນ ແມ່ນ ສືບເຊື້ອສາຍມາຈາກຊີເຣຍ ປັດຈຸບັນນີ້ ທ່ານ Menem ດຳລົງຕຳແໜ່ງເປັນສະມາຊິກສະພາສູງຂອງອາເຈັນຕິນາ ໄດ້ປະຕິເສດ ຕໍ່ຂໍ້ ກ່າວຫາຕ່າງໆ ບໍ່ມີຜູ້ໃດເລີຍ ຖືກຈັບກຸມ ຫຼື ຖືກດຳເນີນຄະດີ ໃນການໂຈມ ດັ່ງກ່າວ ທີ່ນະຄອນຫຼວງ Buenos Aires ເມື່ອວັນທີ 18 ກໍລະກົດ 1994 ທີ່ໄດ້ເຮັດໃຫ້ 85 ຄົນເສຍຊີວິດ ເມື່ອລົດກະບະຄັນໜຶ່ງທີ່ບັນຈຸລະເບີດແຕກຂຶ້ນ ແລະ ສົ່ງຜົນໃຫ້ອາຄານ AIMA ພັງທະລາຍລົງ